text: Grænsehandel går på nettet
  10 maj 2012 kl. 06.19
  Først var det øl og sodavand. Så kom turen til almindelige dagligvarer, og nu satser grænsebutikkerne på nethandel.
  Det næste store hit på grænsehandels-området bliver ifølge branchen selv, brancheforeningen for nethandel og en fremtidsforsker at købe varer på internettet med levering i Danmark. Det skriver JydskeVestkysten i dag.
  
  Træpiller og ægget
  Senest annoncerede Fleggaard at de ville begynde at sælge designermøbler udover hvidevarer og elektronik.
  ? Vi satser ikke på letfordærvelige varer på nettet, men mere på sådan noget som træpiller, hvor vi er kendt for at være driftsikre, rengøringsmidler, mærkevare-sko eller Apple-produkter. Altså ting, som folk kender og er trygge ved i forvejen, fortæller Mike Simonsen, der er administrerende direktør i Fleggaards detaildivision til jv.dk.
  Fremtidsforsker Carsten Beck, der er forskningschef på Instituttet for Fremtidsforskning, mener at det er et marked, som vil stige fremover.
  